Videli ste v seriáli Nadácia...
Druhá Nadácia sa musí udržať v tajnosti.
Už ma nebaví byť využívaná.
- Prestaň! - Nie!
Nanoboty prenášame do mojej krvi.
Vrátim sa do paláca
a budem tebou.
Brat Deň bude čoskoro doma.
Môžeš sa pred ním obhájiť.
Môžeme sa o Invictus podeliť. Môžeme ju opraviť.
Freestone, počkaj!
Tak toto je povzbudivé.
Keď vás tu všetkých vidím, dáva mi to nádej.
Možno sa nám to podarí.
Mama hovorievala, že ísť spať je skok do neznáma.
Keď snívame, naše duše sa túlajú. Tak mi to aspoň hovorila.
A keď vyjadríme našu oddanosť,
naše duše nájdu cestu späť, skôr než sa zobudíme.
Keď lezieme z kolísky, je to podobný skok.
Aj opustenie pohodlia domova.
Pre niekoho je to začiatok cesty, hnanie sa do prázdnoty.
Vysielame do vesmíru správy a dúfame, že niekto na ne odpovie,
modlíme sa, aby sme za horizontom našli bezpečný prístav.
Nadácia
Anacreon a Thespis,
už tak dlho sa máte v zuboch,
že pôvod vášho nepriateľstva je už takmer nepodstatný.
Máme naň legitímne dôvody.
Prvá zrada nasledovaná tisíckami ďalších zverstiev.
Nikto nevie, čo sa v tú noc stalo.
Prvá zrada.
Thespiský kráľ si vzal anacreonskú lovkyňu.
Dve moci vonkajšieho okraja na vzostupe sa spojili manželstvom.
Ideš nás učiť našu históriu, mŕtvy muž?
Podrezal jej krk na svadobnej posteli.
To tvrdí legenda.
Hovoríš, že naša história sa mýli?
Históriu píše víťaz a nezdá sa, že by niekto z vás víťazil.
Bol tam svedok.
Jediný svedok, anacreonská služobníčka, svedčila,
že kráľ Throy un Thark sa večer svadby opil,
a v záchvate hnevu vašu lovkyňu zavraždil.
Služobníčka klamala.
Dôležitá je však podstata jej klamstva.
Služobníčka sa na svojej smrteľnej posteli priznala.
Skutočným vrahom bol Cleon II.
Prvý klon genetickej dynastie si uvedomil,
že jeho plán sa môže rozvíjať mnoho rokov.
Videl, kam môže viesť toto nové spojenectvo.
Jeho majster tieňov zviedol služobníčku, omámil mladomanželov,
zavraždil vašu lovkyňu a obvinil vášho kráľa.
Načo bojovať proti dvom kráľovstvám,
keď môžeš využiť ich rasovú nevraživosť a nechať ich, nech bojujú proti sebe?
Klony vás podviedli.
Ale dnes, vďaka Nadácii,
môžeme opäť postaviť, čo impérium zničilo.
Nie. Teraz sa s nimi nespojíme, nech sa to začalo akokoľvek.
A aj keby, impérium je príliš silné.
Teraz máte Invictus.
Invictus je len jedna loď.
Jedna loď môže byť prvou mnohých.
Ak oba národy odložíte svoju nenávisť a sústredíte sa na silu,
tak ako tí úbohí mladomanželia,
tak tu nájdete zručnosti potrebné na vybudovanie ďalších lodí.
Aby plán fungoval, Nadácia potrebuje tri piliere,
rovnako ako stolček potrebuje tri nohy.
Potrebuje všetkých obyvateľov vonkajšieho okraja.
Tak som to navrhol.
Hari, takže si vedel, že objavíme Invictus?
Ahoj, Mari. Rád ťa opäť vidím.
Kde je Gaal?
Nikdy na Terminus neprišla.
A ty si?
Salvor Hardin.
Marina dcéra.
Ja som otvorila kryptu
a priviedla až sem tú prekliatu loď.
Tak, Salvor Hardin, asi sa ti patrí poďakovať.
A čo sa týka záhady Invictusu,
jej zjavenia boli prvou skúškou, ktorú som prediktívnym modelom dal.
Kde iní videli chaos, ja som videl vzorec.
Nerozumiem. Nie sme revolucionári.
Sám si to povedal na súde.
Tak asi som klamal.
Som ti povďačný, brat Súmrak.
Že som zachránil našu dynastiu od infiltrácie?
Kto vie, ak by si ostal na Trantore a nešiel na Pannu,
zachytil by si jeho rozdiely?
Ty a ja sme rovnakí. Musím veriť, že by som zachytil.
Dôležitejšia otázka je, čo urobíme teraz?
Vieš, čo musíme urobiť.
Von.
Ešte stále skúmame presnú metodológiu,
ale zdá sa, že sa pred časom nabúrali do režimu tvojich nanočastíc.
Nie si jedným z nás.
Tvoja DNA bola mnohými spôsobmi upravená.
Vyzeráš ako my.
Znieš ako my, ale...
Ako dlho to už vieš?
Že som iný?
Kradol a pozeral som tvoje hologramy...
ako raňajkuješ...
ako sedíš v miestnosti.
Počítal som, ako často sa na poddaných usmievaš,
či máš pri sedení ruky pri sebe alebo nie,
ako často pri jedení piješ z pohára.
Už vtedy som vedel, že nie som ako ty.
Ale chcel som byť.
Čo urobíš?
Konšpiroval si s povstalcami.
Nekonšpiroval som.
Prezradil si nepriateľom tajomstvá a ušiel.
- Oklamala ma! - Lebo sa ti dostala do srdca.
A vďaka komu?
Pozri sa na nás.
Nemáme matky, tety, ani strýkov.
Sex máme s konkubínami,
ktorých pamäť sa vymaže, keď odídeme.
Nikdy si netúžil z tohto miesta odísť?
Nikdy si sa nedusil váhou našich predkov?
Môžeš úprimne povedať, že jediné, čo si kedy chcel,
bolo byť dielikom v dlhom-predlhom rade nás,
žiť podľa scenára napísaným pred storočiami?
Celý život som ťa chcel volať otec.
Ale nie si môj otec.
Nie sme ani ľudia, Deň.
Sme len... ozveny prvého Cleona.
Je narušená ozvena pôvodnejšia ako dokonalá?
Alebo utícha do ničoty?
Naše snahy a všetko, čo tu robíme,
všetko to bolo na nič?
Nie na nič, Mari.
Práca na Terminuse nebola strata času.
Dostali ste sa spod zovretia impéria.
Zocelilo vás to.
Ale Nadácia nebola nikdy o získavaní vedomostí.
Ale o získavaní ľudí.
Vy, pôvodní osadníci,
máte kvality dôležité na formovanie začiatku novej civilizácie.
Vy, Anacreončania a Thespisčania, ste prežili mnohé.
Impérium vás odpísalo do histórie a napriek tomu
spolu reprezentujete budúcnosť.
Ľudská rasa je príbeh neustáleho vývinu,
ktorý už tisícky rokov rozpráva nespočetné množstvo hlasov.
Ale už dlhú dobu
sa ten zbor hlasov dusí a potichu ho vymazávajú.
Lebo pod genetickou dynastiou je miesto len na jeden príbeh.
Jeden hlas.
Nemôžeme sa stať, kým sa máme stať, ak impérium pretrvá.
Tá cesta vedie k zničeniu ľudskej rasy.
Ak prijmeme tento tvoj osud, impérium príde do pár týždňov.
Má pravdu. Už skúmali našu komunikáciu.
Je len otázkou času, kedy pošlú posily.
Impérium nepríde. Ešte nie. Nie, ak si budú myslieť, že ste mŕtvi.
Vezmite Invictus na odvrátenú stranu vašej hviezdy,
aktivujte kvantový pohon, ale zachovajte pozíciu v podpriestore...
Bude sa to javiť ako megavzplanutie.
Megavzplanutie by zničilo všetko živé.
Impérium tvorí tisícky svetov.
Nebezpečná hviezda s mŕtvymi planétami v ďalekom kúte galaxie
nebude hodná ďalšieho skúmania, aj keď na nej kedysi bola Nadácia.
Mohlo by to fungovať. Mohlo.
Ak nezájdeme za vonkajší okraj,
boli by sme neviditeľní.
Boli by sme slobodní.
Boli by ste slobodní,
aby ste získali čas, budovali a stali sa, kým sa máte stať.
Vy ste teda ten duch?
Asi áno.
- Aké je to zomrieť? - Keir.
Čo? Chcem to vedieť.
Videli ste niečo?
To sú zložité otázky.
Tak odpovedzte na jednoduchú. Ako ste sa sem dostali?
Ako sa voláš, synak?
Poly. Poly Verisof.
Tak, Poly Verisof, krátko predtým, než som zomrel
som prehltol tabletku obsahujúcu milióny samoreplikačných molekulárnych strojov.
Rakvu s mojím telom vypustili do vesmíru podľa mojich pokynov.
Tie stroje začali moje tkanivá lámať
na jeho základné zložky.
Stroje potom tie zložky zrecyklovali,
pričom nabrali ďalší materiál, ľad, mikrometeroidy a podobne,
a vytvorili tak internú štruktúru krypty.
Takže krypta nie je len tvoj hrob?
Krypta si ty?
Celý čas si bol na Terminuse a sledoval si nás?
Nie. Nebolo by odo mňa múdre celý čas vnímať.
Taká izolácia dokáže poškodiť aj najsilnejšie mysle.
Nie, proces môjho prebúdzania spustili Anacreončania.
Keď sa rozšírilo nulové pole.
Prebudenie vedomia chvíľu trvá, Salvor.
Nulové pole je súčasťou automatickej obrany krypty.
Uvidíme vás ešte?
To predpokladám, Poly.
Toto nie je prvá kríza Nadácie a nebude posledná.
Získali ste čas, ale vojna s impériom je neodvratná.
Dovtedy si pamätajte tento deň. Pamätajte, o čo sa snažíme.
Viem, že tisíc rokov sa môže zdať ako večnosť,
ale oproti celej histórii ľudstva ide o žmurknutie oka.
A ak nebudeme obozretní, môže nám prekĺznuť pomedzi prsty.
Počkaj. To je všetko? Nič viac nám nepovieš?
Máte všetko, čo potrebujete.
A čo tie vidiny, čo si mi posielal?
Vidiny?
Áno.
Ten duch. Od detstva si sa so mnou rozprával.
A mala som vízie.
Videla som ťa na Trantore a na lodi.
Tie vidiny ma viedli. Pomohol si mi vyriešiť krízu.
Zvláštne.
Nuž, Salvor Hardin,
nech si dostávala akékoľvek správy,
tak ťa uisťujem, že odo mňa neprichádzali.
Poď so mnou.
Viem, že ľudia ma nenávidia a považujú za zlo.
Ale vďaka môjmu odstupu,
a ľahostajnosti k utrpeniu
môžem efektívne vládnuť.
Galaxia je taká obrovská,
a problémy také veľké,
že musím byť voči jednotlivcom slepý.
Pozri sa tam.
Je to zvláštne bremeno, že nesmieme nosiť na pleciach bremeno.
Moji bratia a ja si ho navzájom podávame, lebo sme rodina.
A istým spôsobom sa máme radi.
Určite tomu ťažko veríš.
Myslíš niekedy na svoj odkaz, Azura?
Na stopu, ktorú tu zanecháš, keď zomrieš?
Ako dieťa som chcel byť lepší ako Cleoni, čo prišli predo mnou.
Múdrejší, odvážnejší, očarujúcejší v spravodlivosti, ktorú som rozdával.
Ale ako som dospieval, moje ambície sa menili.
Už som nechcel byť najlepší.
Chcel som byť rovnaký. Predvídateľne odvážny, predvídateľne spravodlivý.
Chcel som, aby bol môj syn rovnaký. Ďalší Cleon. Dokonalý Cleon.
On nie je tvoj syn.
Samozrejme, že je.
Je mojím bratom. A tiež mojím synom.
Ako dieťa som ho kolísal.
Staral som sa o neho rovnako, ako ty o kvety v záhrade.
Starať sa o život je silná vec.
Prečo mi to všetko hovoríte?
Lebo zo všetkých obyvateľov galaxie...
si jedinečne iná v tom, že si ma obrala o môj osobný odkaz.
Čo ma privádza k tvojmu odkazu.
Viem, že nie si architektkou tohto plánu, ale si jeho tvárou.
Tvárou, ktorá môjmu synovi zlomila srdce.
Vystopovali sme tvoj rodokmeň až k tvojím pra-pra-prarodičom
a identifikovali žijúcich potomkov, ktorí vzišli z tých 16 ľudí.
Nie len priamych potomkov, ale všetky tety a strýkov,
bratancov a sesternice, vzdialených aj nie.
Vieš, koľko ľudí sme odhalili?
712.
Našli sme súčasných aj minulých priateľov a milencov.
Prvý chlapec, ktorého si pobozkala, ženu, s ktorou si prišla o panenstvo.
Učiteľov a kolegov, aj tých v priestoroch paláca.
Lokalizovali sme ich rodičov a súrodencov. Vlastne každého v tvojom širšom okolí.
To je ďalších 839 jednotlivcov.
Spolu 1551 ľudí.
Celkový počet životov, na ktorých si nechala stopu.
Skrátka ľudia, ktorí by si ťa po tvojej smrti pamätali.
Aj práve teraz
je každý člen tvojho okolia pod dohľadom.
Časticový lúč cieli na mozgový kmeň každého z nich.
Stačí, že dám znamenie a všetci prestanú existovať.
Hotovo.
Všetci sú preč.
Tvoj odkaz bol vymazaný, Azura.
Nech tvoja bytosť vesmírom šírila akékoľvek malé vlny,
boli zrušené.
Budeš umiestnená do automatickej bunky, intravenózne kŕmená a pripútaná,
aby sa zabránilo sebapoškodzovaniu.
Zvyšok života budeš zmyslovo zakrytá.
Už nikdy nebudeš vidieť, počuť, cítiť vôňu, chuť, ani dotyk.
Ale budeš vnímať.
A budeš si pamätať, o čo si ma obrala.
Hari Seldon
videl, že to všetko príde a nič nám nepovedal.
Myslela som, že my sa pádu vyhneme.
Myslela som, že budujeme časovú kapsulu, ktorá sa otvorí v budúcnosti.
Nemyslela som si, že plán aj začneme.
Stále veríš, že impérium padne?
Áno.
Stále veríš, že ľudstvo má na viac?
Áno. Nikto normálny nechce, aby impérium pokračovalo.
A aký je v tom rozdiel?
Rozdiel je, že on nám to nie len nepovedal,
on nám klamal.
Ako keď som ťa ako dieťa vzala na prednášku
a dala ti pastelku na poznámky.
Len nás chcel zabaviť.
Verila som v neho.
Každému slovu.
A on nám hodil polená pod nohy.
Ako sa asi cítim ja?
Je mi ľúto, že ťa nepoznal.
Že ma nepoznal.
Nejde len o to.
Celé tie roky som si myslela, že ku mne prehovára duch.
Presvedčila som sa, že to bol Hari,
a začala som si myslieť, že som výnimočná.
Ale ak tie vízie neboli od neho, tak od koho?
Od nikoho? Bola to moja predstavivosť?
Si výnimočná, Salvor.
Nulové pole.
Čo si urobila, ako si sem doviedla Invictus, znamenalo to všetko.
Prežili sme...
napriek všetkému.
Mala si pravdu.
Teraz si musíme urobiť vlastný plán.
V istom zmysle som ju rešpektovala.
Je mi ľúto, ako to dopadlo.
Mne nie.
Žiadny ďalší krok, len posledný. To si o nej povedala, nie?
Len som sa ťa snažila rozhodiť.
Očividne to fungovalo.
Ja som ďalší krok chcel, pre svoje dieťa.
Pred storočím bolo toto v mieri ponúknuté imperátorovi.
Ponúkam to opäť...
tebe.
V istom zmysle aj ona rešpektovala teba.
Vezmeš ju späť na Anacreon?
Nie. Priviedli sme Anacreon k nej.
Ten odrezok je z tallynského dubu, rovnakého dreva ako tvoj luk.
Že vraj môže byť dostatočne tvrdohlavý, aby sa tu zakorenil.
Pomohla by si mi?
Áno.
Nasledujúce mesiace
si obyvatelia vonkajšieho okraja vzali Hariho slová k srdcu.
Odložili nenávisť a sústredili sa na silu.
Niečo vybudovať si vyžaduje viac sily ako to spáliť, a Hari chcel, aby budovali.
Čo sa týka Invictusu,
Hugo Crast sa nakoniec stal kapitánom.
Preletel ňou k odvrátenej strane hviezdy,
vyvolal megavzplanutie, aby mohla byť Nadácia slobodná.
Kapitán Crast.
- Poly. - Správkyňa.
Čo Invictus?
Stabilizovali sme disky, v najbližšej dobe nebude skákať do stredu hviezd.
A kedy postavíme ďalšiu?
O osemnásť mesiacov.
- Vo vesmíre sa ti páči, Poly? - Áno.
A ako dlho si ešte na planéte, kapitán?
Dlhých štrnásť hodín.
Zrkadlo na mojom teleskope je trochu vychýlené.
Pomohol by si mi ho skolimovať?
Viem, o čom sa rozprávate.
Tak čo keby si slušne odpálil, Poly?
Stoj!
Počkaj!
Ak to nie si ty, Hari, kto potom?
Túto si pamätám.
Tvoja obľúbená.
Spávala si s ňou v kolíske.
Keď si mala zlý sen, hovoril ti, aby si zapískala
a duchovia odletia preč.
Väčšinou ti na upokojenie stačilo držať ju.
Vďakabohu. Dieťa s píšťalkou je skúška trpezlivosti.
Štvalo ma, ako často som ho tu našla,
keď zaspal počas práce.
Keď ich začal vyrábať, nešlo mu to.
Ale po niekoľkých stovkách nocí sa to Abbas naučil.
Bol by hrdý. Stala si sa starostkou a ideš v jeho šľapajach.
Voľby sú len formalita, všetci vedia, že s prehľadom vyhráš.
Mami, kto je to dievča z vodnej planéty?
Na lodi cestou sem sme mali banku na embryá.
Nebolo bezpečné priviesť dieťa na svet vo vesmíre,
tak sme naše vajíčka a embryá vložili do banky ako poistku do budúcnosti.
Vybrala som si embryo od kontroverznej darkyne.
Gaal Dornick.
Zmeny v pôrodnom pláne?
Než odišla, trochu som ju poznala.
Mala neuveriteľnú myseľ.
A otec?
Raych Foss.
Oboch som ich videla ako deti.
Gaal dnes večer.
A Raycha...
na začiatku krízy.
Hej!
Celý čas som si myslela, že prežívam Hariho spomienky.
Ale prežívala som ich.
Už to dáva zmysel, prečo som taká iná.
Vynosila som ťa v sebe, Salvor. Stále si moja dcéra.
Viem. Ale som aj ich dcéra.
Gaal unikla v kryokomore. Kam?
Bolo to na začiatku našej cesty.
Asi niekde na Ramene Orióna.
Myslím, že je stále tam, mami.
Myslím, že to ona ku mne prehovárala.
Myslím, že ona je za mojimi inštinktami.
Je to 40 svetelných rokov od Terminusu. Ako by to bolo možné?
Neviem, ale je to ona.
Ak bola Gaal nejako, akokoľvek výnimočná, možno to vysvetlí, prečo som aj ja.
Vždy ťa to ťahalo ku hviezdam.
Áno, a teraz viem prečo.
Niečo ma ťahá.
Mami, musím sa pokúsiť ju nájsť.
Viem, láska.
A želám ti to.
Ide o to, že musím odísť hneď.
Ak neodídem hneď, už nikdy nenájdem odvahu.
Vezmi si píšťalku na duchov. A ešte niečo.
Keď ju nájdeš, daj jej toto.
Vždy to malo byť jej.
Prepáč mi. Za všetko.
Nemám ti čo odpustiť, mami.
Bola som presne tam, kde som mala byť.
Beggar, zobuď sa.
Vedel som, že budeš tu.
Sakra.
Chcela si potichu zdrhnúť.
Poznám ťa príliš dobre, Sal.
Prezradila si sa tým bozkom na líce.
Nechcela som, aby to bolelo viac, ako musí.
Ak to nebolí, nie je to láska.
Naučil som sa to, keď som odišiel z Thespisu, aby mohli ostatní jesť.
A nikto nešiel za mnou.
A ty ideš za mnou?
Môžeš ísť so mnou, ak chceš.
Šiel by som, ak by si to naozaj chcela.
Ale mám pocit, že to musíš urobiť sama.
Vedel som, že raz z tejto planéty odídeš.
Len som si myslel, že budem pri tebe.
Budeš sa neskôr hnevať?
Nikdy.
Postaraj sa o moju planétu.
Postaraj sa o moju loď.
Už nie je tvoja.
Nie je to moja planéta.
Galaxia je obrovská, Sal.
Vieš, kde asi začneš?
Mám tušenie.
Dobre. Bež už.
Choď.
Zbohom, Salvor Hardin.
Imperátor.
Je čas.
Isto ma nenávidíš.
Nemohla by som ťa nenávidieť.
Mám ťa rada.
Lebo si tak naprogramovaná.
Každá láska je naprogramovaná, či už biologická alebo iná.
Keď sa matka pozrie do očí svojho novorodenca,
ich mozgové vlny sa zosynchronizujú.
Imperátor.
Kašli na svoje uhladené spôsoby.
Takmer si nás zničil.
Prepáč, brat, ja...
Už nie si môj brat, ani brat Cleona I.,
ani iného, ktorý kráčal po tejto naleštenej podlahe.
Si znetvorenie.
Ak by bolo po mojom, už by bol z teba popol.
Ale ako si poznamenal,
toto posúdenie je na prostrednom tróne.
Keď som bol preč,
mal som možnosť premýšľať nad našou dynastiou.
Zaspal som v jednom sektore galaxie
a zobudil som sa v druhom.
Keď sa to tak vezme, je to zázrak,
ohýbanie vesmíru a času.
A potom som na Panne
spoznal pútnikov, ktorí celý život pracovali,
len aby prešli soľnou špirálou
v nádeji, že pred smrťou im bude dopriata vidina.
Ja...
My sme boli spochybnení ženou, ktorá tvrdila,
že duša neschopná zmeny, je duša, ktorá je odsúdená na stagnáciu.
Myslím, že samotný Seldon naznačil niečo podobné.
Seldon bol nafúkaný, veľkolepý podvodník.
A predsa, brat...
A predsa...
konár, ktorý sa nedokáže ohnúť, sa nakoniec zlomí.
Je načase, aby sa dynastia ohla.
Len trochu.
Zbláznil si sa?
Skok ti pomotal hlavu?
Presne preto si nemal odísť.
Celé naše impérium stojí na večnej nemennosti.
Ak galaktická rada zistí,
- že niť je narušená... - Nedozvedia sa to.
- ...skončili sme! - Poučme sa z toho.
- Možno prínos malej... - Prínos?
- Demerzel. - Ako sa opovažuješ?
- Slaboch. - Nech ma nezabijú.
- Neboj sa. - Nezmyslel.
Radšej vypustím ďalšieho z vás, než by som dovolil tejto anomálii s nami žiť.
To rozhodnutie je na mne!
Nie, ak spôsobí našu skazu!
Psychohistória predpovedala...
Psychohistória?
My sme impérium. História sa ohýba nám!
Nie!
Som verná, imperátor,
v prvom rade Cleonovej dynastii.
Nie.
Tela sa môžeš zbaviť ty.
Do zajtrajších raňajok očakávam nového inkarnovaného a pripraveného.
Čo? Hovor.
Plány rebelov podkopať dynastiu sú rozsiahlejšie, ako sme si mysleli.
Mysleli sme si, že génovú úpravu vykonali len na bratovi Úsvit,
po tom, čo bol inkarnovaný.
Ale po rozsiahlejších testoch
sa zdá, že znehodnotili samotný zdroj.
Takže náhradné klony...
...už nie sú čistými kópiami.
Kedy sa to stalo?
To presne nevieme.
Hovoríš, že aj ja sám som znehodnotený?
Možno.
Áno.
A Súmrak?
Imperátora práve vyšetrujú.
Ďakujem, majster tieňov.
Smieš odísť.
MODRÝ PÁS
O 138 ROKOV NESKÔR
Vstup do synnaxského kozmického priestoru.
VSTUP NA DRÁHU SYNNAXU
Spustite pristátie.
Pripútajte sa pred pristátím.
Lezenie z kolísky.
Opustenie pohodlia domova.
Žiadny bezpečný prístav.
86 982 283.
86 982 331...
86 982 341.
Len plač v tme.
Sme sami?
Ak aj keď nie sme, bude sa niekto obťažovať odpoveďou?
Dobre.
Choďte preč.
Hej. Počuješ ma?
To nič.
To nič. To nič. To nič.
Čo si tam dole robila?
Podľa údajov si v kryokomore viac ako storočie.
Núdzové pristátie.
Niekoho tu hľadám...
Koho?
Teba.
Čože?
Volám sa Salvor Hardin.
Som tvoja dcéra.
A som si istá, že toto patrí tebe.
Niekedy skočíte do neznáma.
A niekedy vás niekto chytí.
Preklad titulkov: Zuzana Šplhová